laion/Wikipedia-Exotic huggingface dataset:
জামিয়া ইসলামিয়া লালমাটিয়া

জামিয়া ইসলামিয়া লালমাটিয়া ঢাকার মোহাম্মদপুরের লালমাটিয়ায় অবস্থিত একটি কওমি মাদ্রাসা। ১৯৬০ সালে দারুল উলুম দেওবন্দের মূলনীতির আলোকে এই মাদ্রাসাটি প্রতিষ্ঠা করেন মোহাম্মদুল্লাহ হাফেজ্জীর ছাত্র আব্দুর রউফ। ২০২১ সালে মাদ্রাসার ছাত্রসংখ্যা ৭৫০ এবং শিক্ষক ৩৬ জন। ২০২১ সালের ২০–২১ ফেব্রুয়ারি মাদ্রাসাটির ৬০ বছর পূর্তি উপলক্ষ্যে প্রাক্তন ছাত্র পুনর্মিলনী ও দস্তারবন্দি সম্মেলন অনুষ্ঠিত হয়। মুঘল আমলে ১৬৬৫ সালে লালমাটিয়ায় এই মসজিদটি প্রতিষ্ঠা করেন তৎকালীন বাংলার সুবেদার শায়েস্তা খাঁ। মসজিদের পাশে দারা বিবি নামে কথিত এক শাহজাদী বা বেগমের অদৃশ্য এক সমাধি থাকার কারণেই মসজিদটির নাম বিবির মসজিদ নামে প্রসিদ্ধ। পুকুর ও ঈদগাহ চত্বর মিলিয়ে মসজিদের আশেপাশে ৩ একর জায়গা রয়েছে। প্রাকৃতিক পরিবেশ ও নির্মাণশৈলীর জন্য মসজিদটি আকর্ষণীয়। চুন–সুরকি দ্বারা নির্মিত মসজিদটির সরু ইটের দেয়ালগুলোর উপরের অংশ পাঁচ হাত পুরু। মসজিদে ২৭ বর্গফুট প্রকোষ্ঠের ওপর অষ্টকোণ চৌকির ভিত্তির ওপর একটি বৃহদাকার গম্বুজাকৃতির ছাদ স্থাপিত হয়েছে। ছাদের চারপাশে রয়েছে ছয়টি মিনার এবং পার্সিয়ান ক্যালিগ্রাফি সজ্জিত মেহরাব। তবে তার কিছু কিছু এখন ধ্বংসাবশেষে পরিণত হয়েছে। বর্তমানে মূল প্রাচীন স্থাপনাটিকে ঠিক রেখে মসজিদের সংস্কার, পরিবর্ধন ও আধুনিকায়ন করা হয়েছে। ভারতীয় উপমহাদেশে ব্রিটিশ শাসন প্রতিষ্ঠা হলে লালমাটিয়া জনশূন্য হয়ে মসজিদটি বন্ধ হয়ে যায়। ১৯৪৭ সালে পাকিস্তান প্রতিষ্ঠার পরে লালমাটিয়ায় আবার মানুষের আবাস গড়ে উঠলে মুসলিমরা মসজিদটিকে নামাজ পড়ার উপযোগী করে তোলার উদ্যোগ নেয়। মোহাম্মদুল্লাহ হাফেজ্জীর ছাত্র আব্দুর রউফ এই জঙ্গলাকীর্ণ মসজিদটি পরিষ্কার করে ব্যবহারের উপযুক্ত করেন। তিনি ১৯৬০ সালে মসজিদকে কেন্দ্র করে মক্তব-হিফজ বিভাগ চালুর মাধ্যমে একটি মাদ্রাসা গড়ে তোলেন, যা বর্তমানে জামিয়া ইসলামিয়া লালমাটিয়া নামে পরিচিত। ২০০০ সালে এখানে দাওরায়ে হাদিস (মাস্টার্স) চালু করা হয়। ২০১৫ সালে চালু হয় ফিকহ বা উচ্চতর ইসলামি আইন গবেষণা বিভাগ। মাদ্রাসায় নিয়মতান্ত্রিক পাঠদানের পাশাপাশি মসজিদেও সাধারণ মুসল্লিদের মধ্যে ধর্মীয় মূল্যবোধ প্রচারের জন্য সাপ্তাহিক তাফসির, দৈনিক কুরআন শিক্ষার আসর সহ নানা আয়োজন করা হয়। ২০২১ সালের ২০–২১ ফেব্রুয়ারি মাদ্রাসাটির ৬০ বছর পূর্তি উপলক্ষ্যে প্রাক্তন ছাত্র পুনর্মিলনী ও দস্তারবন্দি সম্মেলন অনুষ্ঠিত হয়। সম্মেলনে আবুল কাসেম নোমানী, জুনায়েদ বাবুনগরী, আব্দুল হালিম বুখারী, নূর হুসাইন কাসেমী প্রমুখ আলেম অংশগ্রহণ করেন। দেওবন্দি কওমি মাদ্রাসা দারুল উলুম দেওবন্দ আল জামিয়া আল ইসলামিয়া পটিয়া বাংলাদেশের কওমি মাদ্রাসার তালিকা হুসাইন, বেলায়েত (২০ মে ২০২১)। "জামিয়া ইসলামিয়া লালমাটিয়া ও ঐতিহাসিক বিবি মসজিদ"। কালের কণ্ঠ।  জাবেদ হোসাইন, মাওলানা (২০১৭)। ব্রাহ্মণবাড়িয়ার উলামা-মাশায়েখ জীবন ও কর্ম (২ সংস্করণ)। বাংলাবাজার, ঢাকা: আনোয়ার লাইব্রেরী। পৃষ্ঠা ৩৫১–৩৫৪। আইএসবিএন 9789849103530।  "বাংলাদেশ সফরে আসছেন দেওবন্দের প্রিন্সিপাল"। যুগান্তর। ১৯ ফেব্রুয়ারি ২০১৯।
শৈলকুপা ফাজিল মাদ্রাসা

শৈলকুপা ফাজিল মাদ্রাসা খুলনা বিভাগের ঝিনাইদহ জেলার একটি আলিয়া মাদ্রাসা। মাদ্রাসাটি ১৯৬৮ সালে প্রতিষ্ঠিত হয়েছিলো, এবং এটি বর্তমানে অনার্স সমমান ফাজিল মাদ্রাসা। মাদ্রাসাটি ফাজিল পরীক্ষার জন্য ইসলামি আরবি বিশ্ববিদ্যালয়ের অধিভুক্ত মাদ্রাসা। মাদ্রাসার বর্তমান অধ্যক্ষের নাম । শৈলকুপা ফাজিল মাদ্রাসা ঝিনাইদহ জেলার শৈলকুপা উপজেলা শহরে অবস্থিত। ১৯৬৮ সালে শৈলকুপার কিছু ইসলামী ব্যক্তিদের প্রচেষ্টায় ইসলামী শিক্ষার প্রসারণের জন্য মাদ্রাসাটি প্রতিষ্ঠা করা হয়। ৫ বছর কার্যক্রম চালানোর পরেই মাদ্রাসাটি বাংলাদেশ সরকার কর্তৃক স্বীকৃতি লাভ করে। ২০০৬ সাল থেকে ২০১৬ সাল পর্যন্ত ফাজিল পরীক্ষার জন্য মাদ্রাসাটি ইসলামী বিশ্ববিদ্যালয়, বাংলাদেশের অধিভুক্ত ছিলো, এরপর থেকে ইসলামি আরবি বিশ্ববিদ্যালয়ের অধিভুক্ত রয়েছে। এই মাদ্রাসায় ইবতেদায়ী থেকে ফাজিল পর্যন্ত পাঠদান করা হয়, দাখিল ও আলিম শ্রেণীতে বিজ্ঞান বিভাগ চালু রয়েছে। বিজ্ঞানের শিক্ষার্থীদের পরীক্ষা-নিরীক্ষার জন্য বিজ্ঞানাগার রয়েছে। এবং ফাজিল শ্রেণীতে আল কুরআন, আল হাদিস ও আরবি ভাষা ও সাহিত্য বিভাগ চালু রয়েছে। মাদ্রাসার আধুনিক বই সমৃদ্ধ গ্রন্থাগার রয়েছে, শিক্ষার্থী ও শিক্ষকগন এখান থেকে বই সংগ্রহ করতে পারে। শিক্ষার্থীদের পড়াশোনার পাশাপাশি খেলাধুলা করার জন্য খেলার মাঠ রয়েছে। এই মাঠে প্রতিষ্ঠানের শিক্ষার্থীদের পাশাপাশি স্থানীয় ছেলেরাও খেলে থাকে। "Shailkupa Fazil Madrasah - Sohopathi | সহপাঠী" (ইংরেজি ভাষায়)। সংগ্রহের তারিখ ২০২১-০৮-১৩।  "ঝিনাইদহ-জেলার-শেলকুপা-উপজেলাধীন-শৈলকুপা-ফাজিল-মদ্রাসার-গভর্নিং-বডিতে-বিদ্যোৎসাহী-সদস্"। www.dme.gov.bd। সংগ্রহের তারিখ ২০২১-০৮-১৩।  "চেতনার প্রতীক হয়ে দাঁড়িয়ে আছে শহীদ মিনার"। jjdin। সংগ্রহের তারিখ ২০২১-০৮-১৩।
গিলব্রেথ অনুমান

গিলব্রেথ অনুমান মৌলিক সংখ্যা সম্পর্কিত একটি সমস্যা। মৌলিক সংখ্যা গুলি পরপর লেখা যাক। 2, 3, 5, 7, 11, 13, 17, 19, 23, 29, 31, ... এখন উপরের অনুক্রমটির পরপর দুইটি সংখ্যার পার্থক্য নিয়ে আর একটি অনুক্রম বানানো যাক। এই কাজটা পরপর কয়েকবার করলে এরকম একটা কিছু পাওয়া যাবে, 2, 3, 5, 7, 11, 13, 17, 19, 23, 29, 31, ... 1, 2, 2, 4, 2, 4, 2, 4, 6, 2, ... 1, 0, 2, 2, 2, 2, 2, 2, 4, ... 1, 2, 0, 0, 0, 0, 0, 2, ... 1, 2, 0, 0, 0, 0, 2, ... 1, 2, 0, 0, 0, 2, ... 1, 2, 0, 0, 2, ... গণিতের ভাষায় বলতে গেলে, যদি a n {\displaystyle a_{n}} মূল অনুক্রমের একটা পদ হয়, আর b n {\displaystyle b_{n}} যদি নতুন অনুক্রমের পদ হয়, তাহলে b n = | a n − a n + 1 | {\displaystyle b_{n}=|a_{n}-a_{n+1}|} গিলব্রেথ অনুমান বলছে যে, অনুক্রম গুলির ১ম পদ সবসময় 1 হবে, অবশ্যই মৌলিক সংখ্যার মূল অনুক্রমটি ছাড়া। 1013 পর্যন্ত সবগুলি মৌলিক সংখ্যার জন্য অনুমানটি সত্য প্রমাণিত হয়েছে।
রাণী দিনমনি চৌধুরাণী

টাংগাইল মহকুমা বিখ্যাত সন্তোষ ছয়আনী জমিদার জাহ্নবী চৌধুরানী এর পোষ্যপুত্র বৈকুণ্ঠনাথ রায় চৌধুরীর স্ত্রী ছিলেন রাণী দিনমনি রায় চৌধুরাণী।তাঁর উল্লেখযোগ্য জনহিতকর কাজ হচ্ছে : দার্জিলিং শৈলবাসে স্বামীর নামে বৈকুণ্ঠনাথ থাইসিস ওয়ার্ড স্থাপন,ঢাকায় বৈকুণ্ঠনাথ আশ্রম নির্মাণ,ঢাকা মিটফোর্ড হাসপাতালে মহিলাদের জন্য ওয়ার্ড নির্মাণ,কাগমারীতে রানী দিনমনি মহাশ্মশান ঘাট প্রতিষ্ঠা ও মৃতদেহ সৎকারের জন্য নদীতীরে দাতব্য কাষ্ঠ ভান্ডার স্থাপন। এছাড়াও তিনি ঢাকার জগান্নাথ কলেজকে পাঁচ হাজার ও ১৯০৮ইং সালে আনন্দ মোহন কলেজ প্রতিষ্ঠার জন্য রাণী দিনমনি চৌধুরাণী বিশ হাজার টাকা দান করেন।নিজের নামে সরিষাবাড়ী রাণী দিনমনি পাইলট হাই স্কুল জামালপুরে এবংনিজ জন্মভূমিতে ঈশ্বর নারায়ণ ইংরেজি উচ্চ বিদ্যালয় যা বর্তমানে দেহেরগতি ঈশ্বর নারায়ন মাধ্যমিক বিদ্যালয়, রাণীর স্কূল নামে পরিচিত ,বাবু গঞ্জ,বরিশাল এ প্রতিষ্ঠা করেন। ব্রিটিশ সম্রাটের রাজ্যাভিষেক সময়ে গভর্ণমেণ্ট তাহাকে “রাণী” উপাধিতে ভূষিত হন। বৈকুণ্ঠনাথ অকালে পরলোক গমন করিলে, তাহীর স্ত্রী রাণী দিনমণি চৌধুরাণী কুমার হেমেন্দ্র নাথকে পোষ্য পুত্র গ্রহণ করেন। সন্তোষে রানী দিনমনি সরকারী প্রাথমিক বিদ্যালয় প্রতিষ্ঠিত। সীতাকুন্ডে চন্দ্রনাথ পাহাড়ের উপরে অবস্থিত চন্দ্রনাথ মন্দির এ তীর্থ যাত্রীদের সুবিধার জন্য চিলছত্র নির্মাণ করে।সৎকার্যে রাণী মহোদয়া সর্বদা মুক্তাহস্তা ছিলেন। শিক্ষা বিস্তারে ব্রিটিশ ভারতে রাণী দিনমনি যথেষ্ট অনূরাগী ছিলেন। রাণী দিনমনি, রানি (12/08/2021)। "পাতা:বংশ-পরিচয় (তৃতীয় খণ্ড) - জ্ঞানেন্দ্রনাথ কুমার.pdf/৭৭৩"। https://bn.wikisource.org/wiki/%E0%A6%AA%E0%A6%BE%E0%A6%A4%E0%A6%BE:%E0%A6%AC%E0%A6%82%E0%A6%B6-%E0%A6%AA%E0%A6%B0%E0%A6%BF%E0%A6%9A%E0%A6%AF%E0%A6%BC_(%E0%A6%A4%E0%A7%83%E0%A6%A4%E0%A7%80%E0%A6%AF%E0%A6%BC_%E0%A6%96%E0%A6%A3%E0%A7%8D%E0%A6%A1)_-_%E0%A6%9C%E0%A7%8D%E0%A6%9E%E0%A6%BE%E0%A6%A8%E0%A7%87%E0%A6%A8%E0%A7%8D%E0%A6%A6%E0%A7%8D%E0%A6%B0%E0%A6%A8%E0%A6%BE%E0%A6%A5_%E0%A6%95%E0%A7%81%E0%A6%AE%E0%A6%BE%E0%A6%B0.pdf/%E0%A7%AD%E0%A7%AD%E0%A7%A9। সংগ্রহের তারিখ 12/08/2021।  এখানে তারিখের মান পরীক্ষা করুন: |তারিখ=, |সংগ্রহের-তারিখ= (সাহায্য); |ওয়েবসাইট= এ বহিঃসংযোগ দেয়া (সাহায্য) রানী দিনমনির ছবি-সন্তোষ জাহৃবী উচ্চ বিদ্যালয় হতে সেলিম আল মামুন দ্বারা সংগ্রহিত।
এ জে এম নূরুদ্দীন চৌধুরী

এ জে এম নূরুদ্দীন চৌধুরী (অজানা - ২৬ সেপ্টেম্বর ২০২০) একজন বাংলাদেশী শিক্ষাবিদ ও চট্টগ্রাম বিশ্ববিদ্যালয়ের মার্কেটিং বিভাগের সাবেক অধ্যাপক। তিনি চট্টগ্রাম বিশ্ববিদ্যালয় এবং বেসরকারি সাউদার্ন ইউনিভার্সিটি বাংলাদেশ এর উপাচার্য ছিলেন। নূরুদ্দীন চৌধুরী চট্টগ্রাম বিশ্ববিদ্যালয় থেকে ১৯৬৯ সালে বি কম (সম্মান) ও ১৯৭০ সালে এম কম ডিগ্রি লাভ করেন। তিনি যুক্তরাজ্যের ডারহাম বিশ্ববিদ্যালয় থেকে ১৯৭৭ সালে ম্যানেজমেন্ট স্টাডিজে এমএসসি ডিগ্রি অর্জন করেন। চৌধুরী চট্টগ্রাম বিশ্ববিদ্যালয়ের (চবি) মার্কেটিং বিভাগের প্রতিষ্ঠাতা সভাপতি হিসেবে দায়িত্ব পালন করেন। তিনি চবির সিন্ডিকেট সদস্য, ব্যবসায় প্রশাসন অনুষদের ডিন ও হলের প্রভোস্ট ছিলেন। এছাড়া তিনি আন্তর্জাতিক ইসলামি বিশ্ববিদ্যালয়, চট্টগ্রাম (আইআইইউসি)-এর সিন্ডিকেট ও একাডেমিক কাউন্সিলের সদস্য, এমবিএ প্রোগ্রামের প্রতিষ্ঠাতা কো-অর্ডিনেটরসহ বিভিন্ন গুরুত্বপূর্ণ দায়িত্ব পালন করেন। এ জে এম নূরুদ্দীন চৌধুরী ২০০২ থেকে ২০০৬ সাল পর্যন্ত চট্টগ্রাম বিশ্ববিদ্যালয়ের দ্বাদশ উপাচার্যের দায়িত্ব পালন করেন। তিনি বেসরকারি সাউদার্ন ইউনিভার্সিটি বাংলাদেশ এর উপাচার্য হিসেবেও দায়িত্ব পালন করেছেন। নূরুদ্দীন চৌধুরী কোভিড-১৯ এ আক্রান্ত হয়ে চিকিৎসাধীন অবস্থায় ২০২০ সালের ২৬ সেপ্টেম্বর ঢাকায় মৃত্যুবরণ করেন। "করোনাভাইরাসে চবির সাবেক উপাচার্য নূরুদ্দীনের মৃত্যু"। বিডিনিউজ টোয়েন্টিফোর ডটকম। ২৬ সেপ্টেম্বর ২০২০। ১৩ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০২১।  "মারা গেছেন চবি'র সাবেক উপাচার্য নূরুদ্দীন চৌধুরী"। দেশ রূপান্তর। ২৭ সেপ্টেম্বর ২০২০। সংগ্রহের তারিখ ১৩ আগস্ট ২০২১।  "করোনায় চবির সাবেক উপাচার্য নূরুদ্দীন চৌধুরীর মৃত্যু"। জাগোনিউজ২৪.কম। ২৭ সেপ্টেম্বর ২০২০। সংগ্রহের তারিখ ১৩ আগস্ট ২০২১।  "চবি'র সাবেক ভিসি প্রফেসর নূরুদ্দিন চৌধুরী আর নেই"। নয়াদিগন্ত। ২৭ সেপ্টেম্বর ২০২০। সংগ্রহের তারিখ ১৩ আগস্ট ২০২১।  "করোনায় মারা গেলেন চবির সাবেক উপাচার্য"। সারাবাংলা। ২৭ সেপ্টেম্বর ২০২০। সংগ্রহের তারিখ ১৩ আগস্ট ২০২১।
আর্জেন্টিনার ভূগোল

আর্জেন্টিনার ভূগোল হলো দক্ষিণ আমেরিকার দক্ষিণ প্রান্তে অবস্থিত আর্জেন্টিনা দেশটির ভৌগোলিক বৈশিষ্ট্যের বিবরণ। এই দেশটি পশ্চিমে আন্দিজ পর্বতমালা এবং পূর্বে দক্ষিণ আটলান্টিক মহাসাগর দ্বারা বেষ্টিত, যার প্রতিবেশী দেশগুলি হলো পশ্চিমে চিলি, উত্তরে বলিভিয়া ও প্যারাগুয়ে এবং উত্তর-পূর্বে ব্রাজিল ও উরুগুয়ে। আর্জেন্টিনায় ভূ-প্রকৃতি ও জলবায়ু বিচিত্র। উত্তরের নিরক্ষীয় অঞ্চল থেকে দক্ষিণের মেরু-উপদেশীয় অঞ্চল পর্যন্ত আর্জেন্টিনার বিস্তার। এর মধ্যেই আছে রুক্ষ আন্দেস পর্বতমালা ও তার সর্বোচ্চ শৃঙ্গ আকোনকাগুয়া। তবে বেশির ভাগ লোক দেশটির মধ্যভাগে অবস্থিত বিশাল উর্বর প্রেইরি সমভূমির (যার স্থানীয় নাম পামপাস) শহরগুলিতে বাস করেন। পাম্পাসেই দেশটির অধিকাংশ কৃষিসম্পদ উৎপন্ন হয় এবং এখানেই দক্ষিণ আমেরিকার বিখ্যাত কাউবয় "গাউচো"-দের আবাসস্থল। আর্জেন্টিনায় আরও আছে অরণ্যভূমি, মরুভূমি, তুন্দ্রাভূমি, সুউচ্চ সব পর্বতশৃঙ্গ, নদনদী এবং হাজার হাজার কিলোমিটার দীর্ঘ আটলান্টিক মহাসাগরীয় উপকূলভূমি। এছাড়া দক্ষিণ আটলান্টিক মহাসাগরের অনেকগুলি দ্বীপ আর্জেন্টিনা নিজেদের বলে দাবী করে, যার মধ্যে ব্রিটিশ-শাসিত ফকল্যাণ্ড দ্বীপপুঞ্জ অন্যতম (আর্জেন্টিনীয়রা এগুলিকে মালবিনাস দ্বীপপুঞ্জ নামে ডাকে)। এর বাইরে অ্যান্টার্কটিকা মহাদেশের একটি অংশও আর্জেন্টিনা নিজের বলে দাবী করে। আর্জেন্টিনার প্রদেশগুলি জলবায়ু এবং ভূমি বন্ধুরতার ওপর ভিত্তি করে ৭টি অঞ্চলে বিভক্ত। উত্তর থেকে দক্ষিণ এবং পশ্চিম থেকে পূর্বে: উত্তর-পশ্চিম: জুজুই, সালটা, টুকুমান, কাটামারকা, লা রিওজা; চাকো অঞ্চল: ফর্মোসা, চাকো, সান্তিয়াগো দেল এস্টেরো; মেসোপটেমিয়া: মিসিওনেস, কোরিয়েন্থিস; কুইয়ো: সান জুয়ান, ম্যান্ডোজা, সান লুইস; পামপা: সান্তা ফে, লা পাম্পা, বুয়েনোস আইরেস, কর্ডোবা, এন্ট্রে রিওস পাতাগোনিয়া: রিও নেগ্রো, নিউকুইন, চুবুত, সান্তা ক্রুজ, টিয়ারা দেল ফুয়েগো। লস কার্ডোনস জাতীয় উদ্যান নাহুয়েল হুয়াপি জাতীয় উদ্যান ইগুয়াজো জাতীয় উদ্যান এল পালমার জাতীয় উদ্যান লেগুনা ব্লাঙ্কা জাতীয় উদ্যান "The world Factbook: Argentina"। সেন্ট্রাল ইন্টেলিজেন্স এজেন্সি। সংগ্রহের তারিখ ১৩ আগস্ট ২০২১।
উমলিংলা

উমলিংলা ভারতের লাদাখের পূর্বাঞ্চলে অবস্থিত বিশ্বের সবচেয়ে উঁচু স্থানে নির্মিত সড়ক। সমুদ্রপৃষ্ঠ থেকে এ সড়ক ১৯ হাজার ৩০০ ফুট উঁচুতে অবস্থিত। [[ভারত|ভারতের] কেন্দ্রীয় সরকারের এক বিবৃতিতে বলা হয়েছে, কেন্দ্রশাসিত লাদাখের পূর্বাঞ্চলে অবস্থিত উমলিংলা পাসে ৫২ কিলোমিটার দীর্ঘ পাকা সড়ক বানানো হয়েছে। এটা বিশ্বের সবচেয়ে উঁচু স্থানে নির্মিত সড়ক। সমুদ্রপৃষ্ঠ থেকে এ সড়ক ১৯ হাজার ৩০০ ফুট উঁচুতে অবস্থিত। এর আগে সবচেয়ে উঁচু জায়গায় সড়ক বানিয়ে রেকর্ড গড়েছিল দক্ষিণ আমেরিকার দেশ বলিভিয়া। দেশটির ওই সড়ক সমুদ্রপৃষ্ঠ থেকে ১৮ হাজার ৯৫৩ ফুট উঁচুতে অবস্থিত। লাদাখের নতুন এ সড়ক ব্যবহার করে সহজে ও অল্প সময়ে লেহ শহর থেকে পার্বত্য চুমার সেক্টরের গুরুত্বপূর্ণ শহরগুলোয় যাওয়া যাবে। লাদাখের পর্যটন শিল্পের বিকাশে এ সড়ক সহায়ক হবে বলে মনে করা হচ্ছে। নতুন এ সড়ক আরও কয়েকটি কারণে নজর কেড়েছে ১৯ হাজার ৩০০ ফুট উঁচুতে অবস্থিত এ সড়ক বিশ্বের সর্বোচ্চ পর্বতশৃঙ্গ মাউন্ট এভারেস্টের বেসক্যাম্পের চেয়েও উঁচুতে। নেপালের অংশে এভারেস্টের বেসক্যাম্প ১৭ হাজার ৫৯৮ ফুট উঁচুতে অবস্থিত। আর তিব্বত অংশে এভারেস্টের বেসক্যাম্পের উচ্চতা আরও কম, ১৭৬ হাজার ৯০০ ফুট। সচরাচর বাণিজ্যিক উড়োজাহাজগুলো সমুদ্রপৃষ্ঠ থেকে ৩০ হাজার ফুট উঁচু দিয়ে উড়ে যায়। সেই হিসাবে, লাদাখের এ সড়কের অবস্থান বাণিজ্যিক উড়োজাহাজ ওড়ার উচ্চতার অর্ধেকের বেশি উঁচুতে। এত উঁচুতে সড়ক নির্মাণ মোটেও সহজ ছিল না। সবচেয়ে বড় চ্যালেঞ্জ ছিল চরম প্রতিকূল আবহাওয়া। শীতকালে লাদাখের এ অংশে তাপমাত্রা মাইনাস ৪০ ডিগ্রি সেলসিয়াসে নেমে আসে। সাধারণ জায়গার তুলনায় এখানকার অক্সিজেন লেভেল প্রায় ৫০ শতাংশ কম। চরম প্রতিকূল আবহাওয়ার মধ্যে বিশ্বের সবচেয়ে উঁচুতে সড়ক নির্মাণ করে বর্ডার রোডস অর্গানাইজেশন (বিআরও)র কর্মীরা। ডেস্ক, প্রথম আলো। "বিশ্বে সবচেয়ে উঁচুতে সড়কের রেকর্ড এখন ভারতের"। Prothomalo। সংগ্রহের তারিখ ২০২১-০৮-১৩। [স্থায়ীভাবে অকার্যকর সংযোগ] "বিশ্বের সবচেয়ে উঁচু রাস্তা বানাল ভারত"। Jugantor (ইংরেজি ভাষায়)। সংগ্রহের তারিখ ২০২১-০৮-১৩।  "বিশ্বে সবচেয়ে উঁচু সড়কের রেকর্ড ভারতের"। ittefaq। সংগ্রহের তারিখ ২০২১-০৮-১৩।  https://www.facebook.com/rtvonline। "বিশ্বের সবচেয়ে উঁচু রাস্তা বানালো ভারত"। RTV Online (ইংরেজি ভাষায়)। সংগ্রহের তারিখ ২০২১-০৮-১৩।  "বিশ্বের সবচেয়ে উঁচু রাস্তা বানাল ভারত"। Jugantor (ইংরেজি ভাষায়)। সংগ্রহের তারিখ ২০২১-০৮-১৩।  "বিশ্বে সবচেয়ে উঁচু সড়কের রেকর্ড ভারতের"। ittefaq। সংগ্রহের তারিখ ২০২১-০৮-১৩।  https://www.facebook.com/rtvonline। "বিশ্বের সবচেয়ে উঁচু রাস্তা বানালো ভারত"। RTV Online (ইংরেজি ভাষায়)। সংগ্রহের তারিখ ২০২১-০৮-১৩।  "বিশ্বের সবচেয়ে উঁচু রাস্তা বানাল ভারত"। Jugantor (ইংরেজি ভাষায়)। সংগ্রহের তারিখ ২০২১-০৮-১৩।  "বিশ্বে সবচেয়ে উঁচু সড়কের রেকর্ড ভারতের"। ittefaq। সংগ্রহের তারিখ ২০২১-০৮-১৩।  https://www.facebook.com/rtvonline। "বিশ্বের সবচেয়ে উঁচু রাস্তা বানালো ভারত"। RTV Online (ইংরেজি ভাষায়)। সংগ্রহের তারিখ ২০২১-০৮-১৩।
জাকিনথোস মেরিন পার্ক

ন্যাশনাল মেরিন পার্ক অফ জাকিনথোস (ইংরেজি: National Marine Park of Zakynthos) (গ্রিক: Εθνικό Θαλάσσιο Πάρκο Ζακύνθου) হচ্ছে একটি জাতীয় প্রাণী সংরক্ষণ কেন্দ্র। ১৯৯৯ সালে এটি প্রতিষ্ঠিত হয়। গ্রিসের লাগানাস সাগরের দ্বীপ জাকিনথোসে এর অবস্থান। এই সংরক্ষণ কেন্দ্রটি ন্যাচারা ২০০০ নেটওয়ার্কের আওতাভুক্ত, এবং এর আয়তন প্রায় ১৩,৫০০ হেক্টর (৫২ মা২)। লগারহেড সামুদ্রিক কচ্ছপের এটি একটি অন্যতম বাসস্থান। ভূমধ্যসাগরের সামুদ্রিক কচ্ছপ রক্ষায় নির্মিত এটি প্রথম জাতীয় সংরক্ষণকেন্দ্র। জাকিনথোস মেরিন পার্কের আয়তন লাগানাস সাগর জুড়ে বিদ্যমান। এর দক্ষিণ উপকূল ভূমধ্যসাগরীয় সামুদ্রিক কচ্ছপের একটি অন্যতম বাসা বাঁধার স্থান। এই বাসা বানানোর কার্যক্রম এই সাগরের ছয়টি সৈকতে চলে, যা প্রায় ৫ কিমি (৩ মা) জুড়ে বিদ্যমান। এজন্য এই দ্বীপটি বিশ্বের সর্ববৃহৎ লগারহেড কচ্ছপের বাসস্থানে পরিণত হয়েছে। এই বাসা বাঁধার স্থানগুলো ছাড়াও ৫০ কিমি (৩১ মা) দূরের দুটো ছোট দ্বীপও এই পার্কের আওতাভুক্ত। "Turtle Tracks." (পিডিএফ)। Archelon, the Sea Turtle Protection Society of Greece। ২০১১-০৭-১৭ তারিখে মূল (PDF) থেকে আর্কাইভ করা। সংগ্রহের তারিখ ২০১০-০২-২২।  Dimitrios Dimopoulos। "The National Marine Park of Zakynthos: A Refuge for the Loggerhead Turtle in the Mediterranean" (shtml)। Marine Turtle Newsletter 93:5-9, 2001। সংগ্রহের তারিখ ২০১০-০২-২২।  Lewis Connie (১৯৯৬)। Managing conflicts in protected areas। IUCN Protected Areas Programme। পৃষ্ঠা 98। আইএসবিএন 9782831703541।  Zante National Marine Park of Zakynthos.
সুনীলকুমার মুখোপাধ্যায়

সুনীলকুমার মুখোপাধ্যায় ( ১৭ আগস্ট, ১৯২০ ― ২৭ সেপ্টেম্বর, ১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব ও ভারতীয় নৌবিদ্রোহের শহীদ। সুনীলকুমার মুখোপাধ্যায়ের জন্ম ১৯২০ খ্রিস্টাব্দের ১৭ই আগস্ট ( ১৩২৭ বঙ্গাব্দের ১লা ভাদ্র) বৃটিশ ভারতের কলকাতার শোভাবাজারে তার মামারবাড়িতে। পৈতৃক নিবাস ছিল পশ্চিমবঙ্গের হুগলি জেলার বলাগড় থানার অন্তর্গত খামারগাছি-কামালপুর গ্রামে। তার পিতা পাঁচুগোপাল মুখোপাধ্যায় এবং মাতা বীণাপাণি দেবী। তাদের নয় সন্তানের জ্যেষ্ঠ ছিলেন সুনীল কুমার। সুনীলকুমারের প্রাথমিক পড়াশোনা শুরু গ্রামের কামালপুর স্কুলে। এরপর বলাগড় বিদ্যালয় থেকে প্রবেশিকা পরীক্ষায় উত্তীর্ণ হন হয়ে কলকাতায় আই.এ ভর্তি হন। কিন্তু পারিবারিক অসচ্ছলতা কারণে আর পড়াশোনা করতে পারেননি। বৃটিশ সেনাবাহিনীতে যোগ দেন হাবিলদার পদে। ১৯৪২ এর ভারত ছাড়ো আন্দোলন ও নেতাজী সুভাষচন্দ্র বসুর 'দিল্লী চলো' আহবানে সৈন্যশিবিরে দেশীয় সিপাইদের মধ্যে উত্তেজনা দেখা দেয়। তিনিও জাতীয়তাবাদী কার্যকলাপে যুক্ত হন। সেই সময় চতুর্থ মাদ্রাজ উপকূল প্রতিরক্ষা বাহিনীর মধ্যে বিদ্রোহের সূচনা দেখা দিলে সামরিক পুলিশ ১৯৪৩ খ্রিস্টাব্দের ১৮ই এপ্রিল সুনীলকুমার সহ বারো জন সৈনিককে গ্রেফতার করে। ১৯৪৩ খ্রিস্টাব্দের ৫ ই আগস্ট সামরিক আদালতের বিচারে তাদের মধ্যে সুনীলকুমার-সহ আরো আট জনের প্রাণদণ্ড, দুজনের যাবজ্জীবন দ্বীপান্তর এবং এক জনের সশ্রম কারাদণ্ড হয়। ২৭ সেপ্টেম্বর, ১৯৪৩ সুনীলকুমার ও অন্য আট জন বন্দে মাতরম্‌ এবং জয় হিন্দ ধ্বনি-সহ পরস্পরকে আলিঙ্গন করে মাদ্রাজ দুর্গে ফাঁসিতে প্রাণ উৎসর্গ করেন। প্রথম খন্ড, সুবোধচন্দ্র সেনগুপ্ত ও অঞ্জলি বসু (২০১৬)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৮০১। আইএসবিএন 978-81-7955-135-6।  "১৯৪৩ সালের ২৭ শে সেপ্টেম্বর মাদ্রাজ দুর্গে একসাথে ফাঁসি হয়েছিল নয়জন বাঙালি বিপ্লবীর"। LITERACY PARADISE। সংগ্রহের তারিখ ২০২১-০১-০৯।  "চিতাভস্ম কিনতে হুড়োহুড়ি"। সংগ্রহের তারিখ ২০২১-০৮-১৩।
মোহাম্মদ ফজলী হোসেন

মোহাম্মদ ফজলী হোসেন (অজানা - ১০ সেপ্টেম্বর ২০১৭) একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের গণিত বিভাগের সাবেক অধ্যাপক এবং বিশ্ববিদ্যালয়টির ১১তম উপাচার্য। ১৯৫২ সালের মহান ভাষা আন্দোলনেও তিনি অংশগ্রহণ করেন। তিনি নোয়াখালীর চাটখিল উপজেলার হোসেনপুর গ্রামে জন্মগ্রহণ করেন। হোসেন ঢাকা বিশ্ববিদ্যালয়ের গণিত বিভাগের প্রাক্তন ছাত্র। ১৯৫৭ সালে তিনি ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) সাধারণ সম্পাদক (জিএস) ছিলেন। ফজলী হোসেন ১৯৬৮ সালে চট্টগ্রাম বিশ্ববিদ্যালয়ের গণিত বিভাগের জ্যেষ্ঠ প্রভাষক হিসেবে যোগ দেন। দীর্ঘ কর্মজীবনে অধ্যাপনা পাশাপাশি তিনি চট্টগ্রাম বিশ্ববিদ্যালয়ের সিনেট ও সিন্ডিকেট সদস্য, বিজ্ঞান অনুষদের ডিন, হলের প্রাধ্যক্ষ, গণিত বিভাগের প্রধানসহ বিভিন্ন গুরুত্বপূর্ণ পদে দায়িত্ব পালন করেন। ভাষা সৈনিক মোহাম্মদ ফজলী হোসেন ২০০১ সালের ১৪ ফেব্রুয়ারি থেকে ২০০২ সালের ২ ফেব্রুয়ারি পর্যন্ত চট্টগ্রাম বিশ্ববিদ্যালয়ের ১১তম উপাচার্য হিসেবে দায়িত্ব পালন করেন। ফজলী হোসেন বাংলাদেশ বিজ্ঞান উন্নয়ন সমিতির সেকশন-৩ এবং বাংলাদেশ গণিত সমিতির সভাপতিসহ বিভিন্ন পেশাজীবী সংগঠনের সদস্য ছিলেন। তিনি ২০১৭ সালের ১০ সেপ্টেম্বর বার্ধক্যজনিত কারণে চট্টগ্রামে মৃত্যুবরণ করেন। মৃত্যুকালে তার বয়স হয়েছিল ৮৫ বছর। "চবির সাবেক উপাচার্য ফজলী হোসেনের ইন্তেকাল"। সমকাল। ১২ সেপ্টেম্বর ২০১৭। ১৩ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০২১।  "চবির সাবেক উপাচার্য ফজলী হোসেন আর নেই"। জাগোনিউজ২৪.কম। ১১ সেপ্টেম্বর ২০১৭। সংগ্রহের তারিখ ১৩ আগস্ট ২০২১।  "চট্টগ্রাম বিশ্ববিদ্যালয়ের সাবেক উপাচার্য ফজলী হোসেনের ইন্তেকাল"। প্রথম আলো। ১২ সেপ্টেম্বর ২০১৭। সংগ্রহের তারিখ ১৩ আগস্ট ২০২১।  "চবির সাবেক উপাচার্য অধ্যাপক ফজলী হোসেন মারা গেছেন"। বিডিনিউজ টোয়েন্টিফোর ডটকম। ১১ সেপ্টেম্বর ২০১৭। সংগ্রহের তারিখ ১৩ আগস্ট ২০২১। [স্থায়ীভাবে অকার্যকর সংযোগ] "চবি'র সাবেক ভিসি ফজলী হোসেন আর নেই"। মানবজমিন। ১২ সেপ্টেম্বর ২০১৭। সংগ্রহের তারিখ ১৩ আগস্ট ২০২১।  "চবির সাবেক উপাচার্য প্রফেসর ফজলী হোসেনের ইন্তেকাল"। পরিবর্তন। ১১ সেপ্টেম্বর ২০১৭। ১৩ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০২১।
জাহান আহির

জাহান আহির (জন্ম ১৯২১) একজন প্রাক্তন ভারতীয় ওয়াটার পোলো খেলোয়াড়। তিনি ১৯৪৮ গ্রীষ্মকালীন অলিম্পিকে অংশ নিয়েছিলেন । ইভান্স, হিলারি; গিয়ার্ড, আরিল্ড; হাইম্যানস, ইরোইন; ম্যালন, বিল; ও অন্যান্য। "Jahan Ahir Olympic Results"। Sports-Reference.com এ অলিম্পিক। স্পোর্টস রেফারেন্স এলএলসি। ১৮ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এলভিন ওলিভা

এলভিন ওলিভা কাদিসো (স্পেনীয়: Elvin Oliva; জন্ম: ২৪ অক্টোবর ১৯৯৭; এলভিন ওলিভা নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লীগের শীর্ষ স্তর হন্ডুরীয় জাতীয় ফুটবল লীগের ক্লাব ওলিম্পিয়া এবং হন্ডুরাস অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন। ২০১৯ সালে, ওলিভা হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছেন। এলভিন ওলিভা কাদিসো ১৯৯৭ সালের ২৪শে অক্টোবর তারিখে হন্ডুরাসের সান্তা রোসা দে কোপানে জন্মগ্রহণ করেছেন এবং সেখানেই তার শৈশব অতিবাহিত করেছেন। ওলিভা জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন। "Squad list - Men's Olympic Football Tournament Tokyo 2020" [দলের তালিকা - পুরুষদের অলিম্পিক ফুটবল প্রতিযোগিতা টোকিও ২০২০] (পিডিএফ) (ইংরেজি ভাষায়)। ফিফা। ৭ জুলাই ২০২১। পৃষ্ঠা ৮।  "Seleccionador de Honduras convoca 22 jugadores para Juegos Olímpicos de Tokio" [হন্ডুরাসের কোচ টোকিও অলিম্পিকের জন্য ২২ জন খেলোয়াড় ঘোষণা করেছেন]। swissinfo.ch (স্পেনীয় ভাষায়)। সুইসইনফো। ২ জুলাই ২০২১। সংগ্রহের তারিখ ৭ জুলাই ২০২১।  সকারওয়েতে এলভিন ওলিভা (ইংরেজি) সকারবেসে এলভিন ওলিভা (ইংরেজি) ট্রান্সফারমার্কেটে এলভিন ওলিভা (ইংরেজি) ওয়ার্ল্ডফুটবল.নেটে এলভিন ওলিভা (ইংরেজি) ইএসপিএন এফসিতে এলভিন ওলিভা (ইংরেজি)
জিলা স্কুল, ভাগলপুর

জিলা স্কুল, ভাগলপুর ভারতের বিহারের ভাগলপুরের একটি শিক্ষা কেন্দ্র, যা ১৮২৩ সালে প্রতিষ্ঠিত হয়েছিল। এই বিদ্যালয়টি বিহার বিদ্যালয় পরীক্ষা বোর্ডের (বিএসইবি) এর অধিভুক্ত। এটি আদমপুর, ভাগলপুর, বিহার ৮১২০০১ ভারতে অবস্থিত। "AdmissionCare | Zila School Bhagalpur Bhagalpur"। www.admissioncare.co.in। সংগ্রহের তারিখ ২০২১-০৮-১৩।  বিহার বিদ্যালয় পরীক্ষা বোর্ড ওয়েব্যাক মেশিনে আর্কাইভকৃত ২ জানুয়ারি ২০১৮ তারিখে
দুই নয়নের আলো

দুই নয়নের আলো মোস্তাফিজুর রহমান মানিক রচিত ও পরিচালিত ২০০৫ সালের বাংলাদেশী প্রণয়ধর্মী নাট্য চলচ্চিত্র। নবধারা চলচ্চিত্রের ব্যানারে চলচ্চিত্রটি প্রযোজনা করেছেন হুমায়ূন কবীর। এতে শ্রেষ্ঠাংশে অভিনয় করেছেন শাবনূর, ফেরদৌস আহমেদ, শাকিল খান ও বুলবুল আহমেদ। এটি নিম্নবিত্ত একটি তরুণীর জীবন-সংগ্রাম ও মর্যাদার লড়াই নিয়ে আবর্তিত হয়েছে। চলচ্চিত্রটি ২০০৫ সালের ১৩ই মে মুক্তি পায়। এতে অভিনয় করে শাবনূর শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন। এছাড়া চলচ্চিত্রটি সঙ্গীত শাখায় আরও দুটি পুরস্কার অর্জন করে। শাবনূর - সেঁজুতি ফেরদৌস আহমেদ - আকাশ শাকিল খান - শাকিল বুলবুল আহমেদ অমল বোস প্রবীর মিত্র - সেঁজুতির বাবা রেহানা জলি - সেঁজুতির মা জামিলুর রহমান শাখা ডন রতন খান সেতু বাপ্পী সেলিম রেজা কমল মঞ্জুর মোর্শেদ চুন্নু কাজল সোহাগ রজনী মোসাদ্দেক রহমান ফাগুন রিয়াজ - শিরোনাম গানে অতিথি চরিত্রে চলচ্চিত্রটির সুর ও সঙ্গীতায়োজন এবং গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, সুবীর নন্দী, কুমার বিশ্বজিৎ, মনির খান, ও বেবী নাজনীন। সকল গানের গীতিকার আহমেদ ইমতিয়াজ বুলবুল; সকল গানের সুরকার আহমেদ ইমতিয়াজ বুলবুল। "শাবনূরের সেরা দশ সিনেমা"। ভোরের কাগজ। ৪ মার্চ ২০২০। সংগ্রহের তারিখ ১৩ আগস্ট ২০২১।  সারওয়াত, নাদিয়া (২৫ অক্টোবর ২০০৮)। "National Film Awards generate enthusiasm"। দ্য ডেইলি স্টার (ইংরেজি ভাষায়)। সংগ্রহের তারিখ ১৩ আগস্ট ২০২১।  "জাতীয় চলচ্চিত্র পুরস্কার প্রাপ্তদের নামের তালিকা (১৯৭৫-২০১২)" (পিডিএফ)। fdc.gov.bd। বাংলাদেশ চলচ্চিত্র উন্নয়ন কর্পোরেশন। পৃষ্ঠা ১৭।  চলচ্চিত্র প্রবেশদ্বার ইন্টারনেট মুভি ডেটাবেজে দুই নয়নের আলো (ইংরেজি) বাংলা মুভি ডেটাবেজে দুই নয়নের আলো
দ্বিতীয় মানব

দ্বিতীয় মানব বাংলাদেশী লেখক হুমায়ূন আহমেদের লেখা একটি বাংলা কল্পকাহিনিমূলক উপন্যাস। এই উপন্যাসটি হোমো সুপিরিয়র (হোমো সেপিয়েন্সের পরবর্তী প্রজন্ম) এর অতি প্রাকৃতিক শক্তির সাথে সম্পর্কিত এবং এটি ১৯১১ সালের বিজ্ঞান কথাসাহিত্য উপন্যাস দ্য হ্যাম্পডেনশায়ার ওয়ান্ডার থেকে অনুপ্রাণিত হয়ে লেখা। মেহতাবউদ্দিন তার মেয়েকে নিয়ে ঢাকায় বসবাসকারী একজন সফল ব্যবসায়ী। তার রাগ নিয়ন্ত্রণে সমস্যা আছে, এবং তিনি তার মেয়ে টুনটুনিকে প্রতিশ্রুতি দেন যে তিনি এক সপ্তাহের জন্য নিজেকে শান্ত রাখবে। মেহতাবউদ্দিনের জন্মস্থান নেত্রকোনা থেকে একজন স্কুল শিক্ষক, খলিলুল্লাহ নামে একজনকে মেহতাবউদ্দিনের সাথে দেখা করতে পাঠায়; ধারণা করা হয়, খলিলুল্লাহর "বিশেষ ক্ষমতা" আছে। খলিলুল্লাহকে খুব সহজ এবং গ্রাম্য দেখা যায়। তবে, তিনি বেশ কয়েক ঘণ্টা অক্সিজেন ছাড়া পানির নিচে থেকে এবং কোনও সরঞ্জাম এবং কোনও প্রশিক্ষণ ছাড়াই বৈদ্যুতিন সরঞ্জাম ঠিক করে তাদের অবাক করে দেন। খলিলুল্লাহর এই রহস্যময় ক্ষমতার সমাধান কীভাবে করা যায় সে সম্পর্কে নির্বিকার মেহতাবুদ্দিন তার জ্ঞানী এবং বইপোকা বন্ধু জালালের কাছ থেকে সাহায্য চান। খলিলুল্লাহর বিশেষ ক্ষমতার পুনঃপুঙ্খ পরীক্ষা সত্ত্বেও, রহস্যটি অমীমাংসিত থাকে। এদিকে, টুনটুনি, খলিলুল্লাহর সাথে বন্ধুত্ব গড়ে তোলে। খলিলুল্লাহ স্মৃতিচারণ করে জানান যে শৈশবে প্রচণ্ড জ্বরের কারণে তিনি তার বিশেষ শক্তি বৃদ্ধি করেন; তবে তিনি তাঁর আগের কিছু মনে করতে পারছেন না। নেত্রকোণার স্কুল শিক্ষক মেহতাবুদ্দিনকে আরও জানান যে খলিলুল্লাহ একজন জিন হতে পারেন। খলিলুল্লাহর অমীমাংসিত রহস্যে মেহতাবুদ্দিন ক্রমশ অস্থির হয়ে উঠেন। জালাল পরামর্শ দেন যে, তিনি হোমো সেপিয়েন্সের পরবর্তী বিবর্তনীয় পর্যায় "হোমো সুপিরিয়র " হতে পারেন। মেহতাবউদ্দিন খলিলুল্লাহকে একটি ঘরে তালাবদ্ধ করে রাখেন। টুনটুনির মায়ের অকাল মৃত্যুর কথা জেনে, খলিলুল্লাহ একটি যন্ত্র তৈরি করার চেষ্টা করেন যা মৃতদের সাথে পুনরায় সংযোগ স্থাপনে সাহায্য করবে। টুনটুনি প্রশ্ন করে কেন মেহতাবউদ্দিন খলিলুল্লাহকে তালাবন্ধ করে রেখেছে। খলিলুল্লাহ এবং টুনটুনির মধ্যে ক্রমবর্ধমান মানসিক সংযোগ মেহতাবউদ্দিনকে আরও অস্থির করে তোলে; টুনটুনি প্রচণ্ড জ্বরে ভোগার সময়কালে তিনি খলিলুল্লাহকে হত্যা করতে লোক পাঠান। মেহতাবউদ্দিন টুনটুনি খলিলুয়াহ/অরণ্য জালাল খান বারেক হাবিবুর রেহমান (একটি গ্রামের স্কুলের অবসরপ্রাপ্ত প্রধান শিক্ষক) মিসির আলী হিমু "Dwitiyo Manob Book details"। publishers.com.bd। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১২।